CELEX: 62009TN0452
Language: mt
Date: 2009-11-11 00:00:00
Title: Kawża T-452/09 P: Appell ippreżentat fil- 11 ta’ Novembru 2009 minn Eckehard Rosenbaum kontra s-sentenza mogħtija fl- 10 ta’ Settembru 2009 mit-Tribunal għas-Servizz Pubbliku fil-Kawża F-9/08, Rosenbaum vs Il-Kummissjoni

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/35
            
         Appell ippreżentat fil-11 ta’ Novembru 2009 minn Eckehard Rosenbaum kontra s-sentenza mogħtija fl-10 ta’ Settembru 2009 mit-Tribunal għas-Servizz Pubbliku fil-Kawża F-9/08, Rosenbaum vs Il-Kummissjoni
   (Kawża T-452/09 P)
   2010/C 11/65
   Lingwa tal-kawża: il-Ġermaniż
   
      Partijiet
   
   
      Appellant: Eckehard Rosenbaum (Bonn, il-Ġermanja) (rappreżentant: H.-J. Rüber, avukat)
   
      Parti oħra fil-proċeduri: Il-Kummissjoni tal-Komunitajiet Ewropej u Il-Kunsill tal-Unjoni Ewropea
   
      Talbiet tal-appellant
   
   
               —
            
            
               tannulla s-sentenza mogħtija fl-10 ta’ Settembru 2009 mit-Tribunal għas-Servizz Pubbliku fil-Kawża Rosenbaum vs Il-Kummissjoni;
            
         
               —
            
            
               tannulla d-deċiżjoni tal-Kummissjoni dwar il-klassifikazzjoni tal-appellant tat-13 ta’ Frar 2007;
            
         
               —
            
            
               tordna lill-Kummissjoni tikklassifika lill-appellant mingħajr diskriminazzjoni u abbażi tal-esperjenza professjonali tiegħu, kif ukoll tieħu l-miżuri l-oħra neċessarji għall-eżekuzzjoni tas-sentenza, u
            
         
               —
            
            
               tikkundanna lill-Kummissjoni għall-ispejjeż kollha tal-proċeduri.
            
         
      Aggravji u argumenti prinċipali
   
   L-appell huwa intiż kontra s-sentenza mogħtija fl-10 ta’ Settembru 2009 mit-Tribunal għas-Servizz Pubbliku fil-Kawża F-9/08, Rosenbaum vs Il-Kummissjoni, li tiċħad ir-rikors ippreżentat mill-appellant.
   Insostenn tal-appell tiegħu l-appellant isostni, l-ewwel nett, li t-Tribunal għas-Servizz Pubbliku eżamina b’mod inkomplet l-ewwel motiv. Barra minn hekk, l-appellant isostni li t-Tribunal għas-Servizz Pubbliku wettaq żball ta’ liġi meta ċaħad it-tliet motivi l-oħra fid-dawl tal-fatt li, kuntrarjament għall-fehma tat-Tribunal, dawn il-motivi kienu xierqa sabiex iwasslu għall-annullament tal-miżuri kkontestati. Fl-aħħar nett, l-appellant iqis li n-nuqqas ta’ proċedura ta’ kompetizzjoni ta’ livell ogħla kien rilevanti għall-kwistjoni tal-legalità tad-deċiżjoni kkontestata u li, għal din ir-raġuni, iċ-ċaħda tal-ammissjoni tal-provi f’dan ir-rigward hija illegali.